Lav et referat af nedenstående tekst:

Tekst:
To personer blev natten til søndag omkring klokken 01.45 udsat for vold af en 23-årig mand fra Aalborg. I Ny Mølle Stræde, en lille gyde mellem Jomfru Ane Gade og Vesterå, tildelte den 23-årige gerningsmand de to andre mænd, en 24-årig mand fra Aalborg og en 31-årig mand fra Klarup, flere slag og spark. - Derudover skubber gerningsmanden den ene af de to forurettedes hoved ind i en mur, og han kaster en flaske efter en af de to personer, forklarer vagtchef Torben Larsen fra Nordjyllands Politi. En patrulje opholder sig i nærheden, og de ser, at den ene af de to forurettede bløder fra sit ansigt. Offeret udpeger derefter gerningsmanden, som sætter i løb ind mod Jomfru Ane Gade. Kort tid efter kan patruljen anholde den flygtende gerningsmand, der har tilbragt resten af natten i detentionen. Manden er sigtet for at udøve 'kvalificeret vold', og en jurist hos Nordjyllands Politi skal nu tage stilling til, om manden skal fremstilles i grundlovsforhør.

Referat:
En 23-årig mand blev natten til søndag anholdt i Jomfru Ane Gade, efter han havde udøvet vold mod to personer.